[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 19.12.2007

KOM(2007) 864 endelig

2005/0228 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til

EUROPA-PARLAMENTETS OG RÅDETS FORORDNING om ændring af forordning (EF) nr. 1592/2002 af 15. juli 2002 om fælles regler for civil luftfart og oprettelse af et europæisk luftfartssikkerhedsagentur

OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2005/0228 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til

EUROPA-PARLAMENTETS OG RÅDETS FORORDNING om ændring af forordning (EF) nr. 1592/2002 af 15. juli 2002 om fælles regler for civil luftfart og oprettelse af et europæisk luftfartssikkerhedsagentur

1. Indledning

Ifølge EF-traktatens artikel 251, stk. 2, tredje afsnit, litra c), skal Kommissionen afgive udtalelse om de ændringer, Europa-Parlamentet foreslår ved andenbehandlingen. Kommissionen forelægger hermed sin udtalelse om Parlamentets foreslåede 20 ændringer.

2. SAGSFORLØB

Forslag sendt til Europa-Parlamentet og Rådet (dokument KOM(2005)579 endelig - 2005/0228 (COD)) | den 18. november 2005 |

Udtalelse afgivet af Det Europæiske Økonomiske og Sociale Udvalg | den 21. april 2006 |

Europa-Parlamentets udtalelse ved førstebehandlingen | den 14. marts 2007 |

Fælles holdning vedtaget (med enstemmighed) | den 15. oktober 2007 |

Europa-Parlamentets udtalelse ved andenbehandlingen med 20 ændringer til den fælles holdning | den 12. december 2007 |

3. FORSLAGETS FORMÅL

Kommissionens forslag af 15. november 2005 går ud på at udvide de fælles sikkerhedsregler til at omfatte flyveoperationer, pilotcertifikater og luftfartøjer fra tredjelande. Det er også hensigten at øge kontrollen og sanktionerne i tilfælde af manglende overholdelse af disse regler og forbedre Det Europæiske Luftfartssikkerhedsagenturs indsats i lyset af de høstede erfaringer.

4. KOMMISSIONENS UDTALELSE OM EUROPA-PARLAMENTETS ÆNDRINGER

Kommissionen kan acceptere Europa-Parlamentets 20 ændringer fra andenbehandlingen, da de er resultatet af et kompromis mellem de tre institutioner.

De vigtigste ændringer er, at definitionen af komplekse luftfartøjer er ændret, at fravigelser fra systemer for begrænsning af flyvetiden skal anmeldes forudgående, at der indføres et bødesystem, og at medlemmerne af bestyrelsen udvælges på grundlag af deres erfaring og engagement i at handle i agenturets interesse.

Som led i kompromiset har Kommissionen fremsat følgende tre erklæringer:

VEDR.: Artikel 63

Angående artikel 63 erklærer Kommissionen, at den i forbindelse med ændringer af Kommissionens forordning (EF) nr. 593/2007 om Det Europæiske Luftfartssikkerhedsagenturs gebyrer og afgifter vil tage behørigt hensyn til SMV's specifikke situation og navnlig til den indflydelse, som gebyr- og afgiftsniveauet kan have på deres økonomiske levedygtighed, men samtidig sikre overensstemmelse med princippet om ikke at forskelsbehandle og princippet om, at indtægterne fra agenturets certificeringsaktiviteter skal være tilstrækkelige til at dække de fulde omkostninger ved den leverede tjeneste.

VEDR.: Artikel 3, litra j), nr. i), fjerde led

"Vedrørende definitionen af komplekse motordrevne luftfartøjer vil Kommissionen vurdere de økonomiske følger for markederne af at inkludere luftfartøjer, som er udstyret med turbinemotorer eller mere end en turbopropmotor, i en sådan definition og anmode Det Europæiske Luftfartssikkerhedsagentur om at kontrolovervåge disses sikkerhedsniveau."

VEDR.: Bilag II, litra e) (ultralette luftfartøjer)

"Kommissionen vil anmode Det Europæiske Luftfartssikkerhedsagentur om at foretage formelle høringer af alle interessenter og forelægge en begrundet udtalelse om en ændring af bilag II, litra e), med henblik på om nødvendigt at lade ultralette luftfartøjer under 600 kg være omfattet heraf."

5. KONKLUSION

I henhold til artikel 250, stk. 2, i EF-traktaten ændrer Kommissionen sit forslag som anført ovenfor.